ועדת הכלכלה, כנסת 20, פרוטוקול מספר 548, 2017-07-11 12:00

איתן כבל: אנחנו עוברים במעבר חד לדיון הבא.

איתן כבל: מעניין לעניין באותו עניין.

איתן כבל: אלה בדיוק הנושאים גם דנו בהם כאן.

איתן כבל: הנושא שעל סדר-היום עכשיו הוא תקנות רישוי שירותים ומקצועות בענף הרכב (סירוב לתת שירות), התשע"ז–2017.

איתן כבל: בבקשה, חוה.

<חוה ראובני: תודה רבה, אדוני.

<חוה ראובני: לתקנות האלה, תקנות לפי סעיף 17, נקבע מועד הגשה: עד 6 חודשים מיום תחילתו של החוק.

<חוה ראובני: עשינו כמיטב היכולת ואפילו עמדנו בזמן על הקשקש.

<חוה ראובני: יחד עם זאת, המשמעויות הן שזה נפרד מהתקנות שמסדירות את העיסוקים ולכן כרגע אנחנו מדברים על תקנות גנריות שמנסות להיות תקפות באופן רחב.

<חוה ראובני: אבל אנחנו צופים שבתוך התקנות של העיסוקים השונים שיובאו לוועדה: מוסכים, מוצרי תעבורה וכיוצא בזה – יהיו הסדרים נוספים או קצת שונים עם התאמות לפרטים של כל עיסוק.

<חוה ראובני: התקנות האלה הן קריטיות לנושא של התחרות כי אם לא מונעים את המצב של סירוב לתת שירות, זו הדרך הכי טובה להימנע מתחרות.

<חוה ראובני: למשל, אם מציגים מוצרי תעבורה שונים, אם הלקוח יכול להגיד: אני רוצה מוצר תעבורה.

<חוה ראובני: אך מי שמספק אותו לא מעוניין למכור לו או פחות משתלם לו, הוא יכול לסרב לתת שירות.

איתן כבל: קדימה, בואו נתחיל.

<חוה ראובני: "בתוקף סמכותי לפי סעיף 17(ב) לחוק רישוי שירותים ומקצועות בענף הרכב, התשע"ו–2016 (להלן-החוק), ובאישור ועדת הכלכלה של הכנסת, אני מתקין תקנות אלה: הגדרה 1.

<חוה ראובני: בתקנות אלה, "פעולות ברכב" – כמשמעותן בסעיף 128(א) לחוק.

<חוה ראובני: ".

<חוה ראובני: אני כבר אומרת שהיועץ המשפטי של הוועדה, עורך הדין עצמון, סבור שפשוט אפשר לשלב את ההגדרה הזאת פנימה במקום אחר.

<איתי עצמון: כי נעשה בה שימוש רק במקום אחד.

<חוה ראובני: אני מזכירה שפעולות ברכב לפי סעיף 128(א) כוללות: תיקון רכב, התקנה של מוצר תעבורה ברכב, אחזקה או בדיקה של רכב.

<חוה ראובני: את ההגדרה הזאת אנחנו מאמצים לצורך התקנות האלה.

איתן כבל: יש הערות?

<אינגריד הר אבן: קודם כל, התקנות האלה הן לא תקנות סירוב לתת שירות, אלה תקנות אנטי-מוסכים.

<אינגריד הר אבן: התקנות הללו לא הובאו בפנינו – אני מפרטת, כבודו – למרות שהתקנות האלה עוסקות משום מה רק במוסכים, למרות שסעיף החוק המסמיך עוסק בכל בעלי הרישיונות, התקנות לא הובאו בפנינו לשימוע ומשרד התחבורה לא ביקש את ההתייחסות שלנו.

<אינגריד הר אבן: זה אחד.

<אינגריד הר אבן: שתיים, בסעיף של סירוב בלתי סביר לתת שירות יש רק בעל רישיון להפעלת מוסך, כאילו אנחנו היחידים בחוק שבכלל זה רלוונטי לגביהם; שלוש, בסעיף השני של טעמים המצדיקים אי מתן שירות פתאום משרד התחבורה נכנס ליחסים שבין היבואנים למוסכים ופתאום מרשה ליבואנים לא למכור למוסכים חלפים.

<אינגריד הר אבן: תקנות לסעיף 58 אין לנו, אבל תקנות שמרשות ליבואנים לא למכור חלפים למוסכים, פתאום יש לנו, תוך כדי הפיקציה של תקנות לסירוב לתת שירות.

<רונן לוי: אז הוא ימכור ללקוח והלקוח יביא לנו ואנחנו לא נוכל לסרב לו.

<רונן לוי: זה כאילו הזוי.

<אינגריד הר אבן: אנחנו מבקשים, כבודו, לא לדון בכלל בתקנות הללו עד שלא ייערך לנו שימוע, עד שלא תתקבל העמדה שלנו, עד של יישקלו כל השלכות הרוחב.

<אינגריד הר אבן: איך אפשר - - -

איתן כבל: תודה.

איתן כבל: העניין ברור.

<רונן לוי: עוד לא הביאו את התקנות של המוסכים - - -

איתן כבל: רונן, תודה.

<רונן לוי: זה צריך להיות ביחד.

<רונן לוי: זה לא יכול להיות בנפרד.

איתן כבל: אתם רוצים להגיד את זה שוב?

<חוה ראובני: קודם כל, מאוד אהבתי את המשפט "אל תעלו את התקנות לדיון עד שלא תתקבל עמדתנו".

<חוה ראובני: זאתא ומרת, איגוד המוסכים מעוניין להכתיב לוועדה מה יהיה כתוב בתקנות.

<אינגריד הר אבן: עד שלא תתקבל אצלכם ותדונו בה.

<חוה ראובני: התקנה היחידה שמוסבת אך ורק על מוסכים היא תקנה 2(1).

<חוה ראובני: היא נכללה בנוסח טיוטת תקנות המוסכים שהופצה ב-30 ביוני אשתקד.

<חוה ראובני: היא הייתה תקנה מספר 13 שם.

<קריאות: - - -

<חוה ראובני: הופצו תקנות המוסכים, נכלל שם – אני לא הפרעתי לכם - - -

<לאה ורון: תאפשרו לעורכת הדין ראובני לדבר.

איתן כבל: חברים, אני גם ככה לא בדיוק בקו הבריאות, אז מי שיפריע לי, גם ככה זה יותר מדי, אני אוציא אותו, יהיה לי קל.

<חוה ראובני: טיוטה של תקנות כוללות בנושא המוסכים הופצה להערות ב-30 ביוני 2016.

<חוה ראובני: תקנה 2(1) שנמצאת פה, שהיא התקנה היחידה שמדברת אך ורק על מוסכים, הייתה תקנה מספר 13 באותו סט.

<חוה ראובני: קיבלנו הערות מגורמים רבים, שקלנו אותן, וזאת ההחלטה של איך להתקדם.

<חוה ראובני: גם התקנות האחרות נגזרו מתוך הסט של מוצרי תעבורה שהופצו גם כן להערות ביוני אשתקד.

<חוה ראובני: גם אנחנו היינו מעדיפים לכלול, כפי שאמרתי בדברי הפתיחה שלי, את תקנות הסירוב לתת שירות השונות בתוך המקצועות השונים.

<חוה ראובני: יחד עם זאת, חזקה עלינו מצוות החוק להגיש את התקנות האלה בתוך 6 חודשים מפרסום החוק, אז לא יכולנו לעשות את זה - -

<רונן לוי: סעיף 3 לא היה אף פעם.

<רונן לוי: לא קיבלנו - - - זה לא נכון.

<חוה ראובני: - - כי מה לעשות, לא יכולנו להתקין גם תקנות ייבוא, גם תקנות מוסכים, גם תקנות מוצרי תעבורה, גם תקנות שמאים.

<חוה ראובני: כל התקנות בתוך 6 חודשים.

<חוה ראובני: מצטערת שבאמת לא הצלחנו לעשות מאות תקנות ב-6 חודשים.

איתן כבל: תודה חוה.

<חוה ראובני: לא במקרה החוק נתן תוקף לצווי הפיקוח שנתיים אחרי תחילת החוק ולא 6 חודשים מפרסומו.

איתן כבל: תודה, חוה.

איתן כבל: רונן, בבקשה.

<רונן לוי: זה פשוט לא נכון.

<רונן לוי: לא קיבלנו את הטעמים המצדיקים אי-מתן שירות.

<רונן לוי: לא דנתם אתנו על המוניטין שלנו.

<רונן לוי: יש לכם עוד עניין במוניטין של היבואנים.

<רונן לוי: אם אני מתקין חלק לא מתאים בגלל שאני לא יכול לסרב לשים את החלק, אז המוניטין שלי נפגע.

<רונן לוי: זה לא מעניין.

<רונן לוי: המוניטין שלהם שלא למכור לי חלק, זה כן מעניין.

<רונן לוי: זה לא היה בתקנות שאתם שלחתם ב-30 ביוני.

<רונן לוי: אלה דברים חדשים.

<רונן לוי: אי אפשר כל הזמן להטיל בנו דופי.

<רונן לוי: זה לא היה שם.

<רונן לוי: אני רוצה שתראי לי שזה היה ב-30 ביוני.

<אבנר פלור: היא דיברה על 2(1) שהיה.

<רונן לוי: זה מכלול.

<רונן לוי: לא יכול להיות שהוא יכול למכור ללקוח דלת ולי לא.

<רונן לוי: לסרב למכור לי חלק אבל ללקוח הוא ימכור אותו.

<רונן לוי: אני לא מבין את ההיגיון הזה.

<רונן לוי: ואז אתם - - - כועסים שאנחנו - - -

<אבנר פלור: אתה קודם כל תוקף - - -

<רונן לוי: איך אני לא אתקוף?

<רונן לוי: אתם פוגעים בנו.

<אבנר פלור: אתה תוקף שלא היה כלום.

<אבנר פלור: עכשיו אתה - - -

<רונן לוי: איך אני לא אתקוף?

<רונן לוי: אני מייצג ציבור ענק של בעלי מקצוע, מה אתה רוצה?

<רונן לוי: אתה מביא לפה דברים שלא ראינו.

<רונן לוי: אתה הולך על מוניטין – לנו אין מוניטין?

<אבנר פלור: אנחנו גם - - - לאזרחים, גם לבעלי המקצוע, לכולם אנחנו - - -

<חוה ראובני: תקנה 3 לא מדברת על - - -

<אבנר פלור: - - - רק הוא דואג.

<רונן לוי: בטח שאני דואג.

<אבנר פלור: רק אתה דואג.

איתן כבל: בדרך כלל אני מאוד מבקש ותובע שתהיינה פגישות מקדימות כדי לנסות לגשר על פערים.

איתן כבל: אני תמיד מבקש.

איתן כבל: אני חושב שזה אחד הכלים היותר חשובים בתהליכי הכנת חקיקה.

איתן כבל: גם באופן אישי על חקיקה פרטית שלי אני עושה את זה, לא רק חקיקה של עבודת הוועדה, של הממשלה.

איתן כבל: יחד עם זאת, כיוון שהחקיקה היא חקיקה חשובה מאוד ואנחנו רוצים לקדם את התהליכים, אתם תגידו את הדברים שלכם.

איתן כבל: אם הוועדה תחשוב לנכון שהטענות שאתם מעלים - - -

<לאה ורון: אני רוצה משהו להציע - - -

איתן כבל: אני אקבל את ההצעה שהעלתה מנהלת הוועדה.

איתן כבל: כיוון שאנחנו נמצאים בתוך סד של זמן ובשעה 13:00 אני חייב לסיים כאן את הדיון כיוון שיש כאן ועדה - -

<לאה ורון: ועדת משנה לתחבורה ציבורית.

איתן כבל: - - ועדה מאוד גדולה, אני מציע שנפסיק את הדיון בתקנות האלה.

איתן כבל: יש תקנות נוספות בסדר-היום וכבר התקדמנו בהן, קיימנו עליהן דיון.

איתן כבל: נסיים את התקנות ההן.

איתן כבל: לדיון הבא, אני מקווה, שאתם כבר תדעו לבוא כך שרונן לא יגיע לכאן מנופח מדי.

<חוה ראובני: אני מציעה – עכשיו הוא בוודאי לא יכול הגיד שהוא לא מכיר את התקנות האלה – שיעביר התייחסות.

איתן כבל: אין בעיה חוה.

<חוה ראובני: אגב, לא פעם ולא פעמיים הפצנו הערות לתקנות ושימועים - - -

איתן כבל: חוה, אמרתי לך בצורה מכובדת.

איתן כבל: לא אמרתי שהעברתם להם או לא העברתם, ראיתם או לא ראיתם.

איתן כבל: אמרתי שנהיה פרקטיים ונעבור למשהו שאנחנו יכולים להמשיך בו.

איתן כבל: אני יכול לנעול את הישיבה הזו?

<לאה ורון: כן, אדוני.

איתן כבל: אני נועל את הישיבה.